Maurakulis
Maurakulis (Volvox) – tai kolonijinis žaliadumblis (Chlorophyta). Maurakulio kolonija – tai tuščiaviduris rutulys, pripildytas vandeningo turinio ir tūkstančių ląstelių, apgaubtas vienaląsčiu sluoksniu. Pavienės maurakulio ląstelės primena valkčiadumblio ląstelę. Maurakulio ląstelės derina savo žiuželių judesius. Suaugusioje maurakulio kolonijoje randama dukterinių kolonijų, susidariusių iš specializuotų ląstelių nelytinio dauginimosi būdu. Tam tikrą laiką dukterinė kolonija būna tėvinės kolonijos viduje, po to išsilaisvina – išskiria fermentą, išardantį dalį tėvinės kolonijos ir leidžiantį dukterinei kolonijai išsilaisvinti. Maurakulis gali daugintis ir lytiniu būdu.